xml version="1.0" encoding="UTF-8"?


Il-Ġurnal Uffiċjali L 275I/2018


| | | |
| --- | --- | --- |
| | | ISSN 1977-074X |
| Il-Ġurnal Uffiċjali tal-Unjoni Ewropea | | L 275I |
| European flag | | |
| Edizzjoni bil-Malti | Leġiżlazzjoni | Volum 61 6 ta' Novembru 2018 |

---

| | | | |
| --- | --- | --- | --- |
| Werrej | | II   Atti mhux leġiżlattivi | Paġna |
| | | DEĊIŻJONIJIET | |
| | \* | [Deċiżjoni ta' Implimentazzjoni tal-Kummissjoni (UE) 2018/1652 tas-6 ta' Novembru 2018 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (notifikata bid-dokument C(2018) 7445)](http://publications.europa.eu/resource/uriserv/OJ.LI.2018.275.01.0001.01.MLT.xhtml) ([1](#TN1)) | [1](#LI2018275MT.01000101.doc) |

| | |
| --- | --- |
| | --- |
| | (1)   Test b'rilevanza għaż-ŻEE. |

| | |
| --- | --- |
| MT | L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat. It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom. |

---

II Atti mhux leġiżlattivi

DEĊIŻJONIJIET

| | | | |
| --- | --- | --- | --- |
| 6.11.2018 | MT | Il-Ġurnal Uffiċjali tal-Unjoni Ewropea | LI 275/1 |

---

DEĊIŻJONI TA' IMPLIMENTAZZJONI TAL-KUMMISSJONI (UE) 2018/1652

tas-6 ta' Novembru 2018

li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri

(notifikata bid-dokument C(2018) 7445)

(Test b'rilevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern [(1)](#ntr1-LI2018275MT.01000101-E0001), u b'mod partikolari l-Artikolu 9(4) tagħha,

Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern [(2)](#ntr2-LI2018275MT.01000101-E0002), u b'mod partikolari l-Artikolu 10(4) tagħha,

Billi:

| | |
| --- | --- |
| (1) | Id-Deċiżjoni ta' Implimentazzjoni tal-Kummissjoni (UE) 2017/247 [(3)](#ntr3-LI2018275MT.01000101-E0003) ġiet adottata wara t-tifqigħat tal-influwenza avjarja b'patoġeniċità għolja tas-sottotip H5 f'għadd ta' Stati Membri (“l-Istati Membri kkonċernati”), u l-istabbiliment ta' żoni ta' protezzjoni u ta' sorveljanza mill-awtorità kompetenti tal-Istati Membri kkonċernati skont l-Artikolu 16(1) tad-Direttiva tal-Kunsill 2005/94/KE [(4)](#ntr4-LI2018275MT.01000101-E0004). |

| | |
| --- | --- |
| (2) | Id-Deċiżjoni ta' Implimentazzjoni (UE) 2017/247 tipprevedi li ż-żoni ta' protezzjoni u ta' sorveljanza stabbiliti mill-awtorità kompetenti tal-Istati Membri kkonċernati skont id-Direttiva 2005/94/KE għandhom jinkludu mill-anqas iż-żoni elenkati bħala żoni ta' protezzjoni u ta' sorveljanza fl-Anness ta' dik id-Deċiżjoni ta' Implimentazzjoni. Id-Deċiżjoni ta' Implimentazzjoni (UE) 2017/247 tistipula wkoll li l-miżuri li jridu jiġu applikati fiż-żoni ta' protezzjoni u ta' sorveljanza, kif previst fl-Artikolu 29(1) u fl-Artikolu 31 tad-Direttiva 2005/94/KE, iridu jinżammu mill-inqas sad-dati għal dawk iż-żoni stabbiliti fl-Anness ta' dik id-Deċiżjoni ta' Implimentazzjoni. |

| | |
| --- | --- |
| (3) | Mid-data tal-adozzjoni tagħha 'l hawn, id-Deċiżjoni ta' Implimentazzjoni (UE) 2017/247 ġiet emendata diversi drabi biex jitqiesu l-iżviluppi fis-sitwazzjoni epidemjoloġika fl-Unjoni fir-rigward tal-influwenza avjarja. B'mod partikolari, id-Deċiżjoni ta' Implimentazzjoni (UE) 2017/247 ġiet emendata bid-Deċiżjoni ta' Implimentazzjoni tal-Kummissjoni (UE) 2017/696 [(5)](#ntr5-LI2018275MT.01000101-E0005) sabiex jiġu stabbiliti r-regoli dwar id-dispaċċ tal-konsenji ta' flieles ta' jum miż-żoni elenkati fl-Anness tad-Deċiżjoni ta' Implimentazzjoni (UE) 2017/247. Dik l-emenda qieset il-fatt li hemm riskju baxx ħafna li l-flieles ta' jum ixerrdu l-influwenza avjarja b'patoġeniċità għolja meta mqabbla ma' prodotti bażiċi oħra tat-tjur. |

| | |
| --- | --- |
| (4) | Sussegwentement id-Deċiżjoni ta' Implimentazzjoni (UE) 2017/247 ġiet emendata wkoll bid-Deċiżjoni ta' Implimentazzjoni tal-Kummissjoni (UE) 2017/1841 [(6)](#ntr6-LI2018275MT.01000101-E0006) sabiex jissaħħu l-miżuri ta' kontroll tal-mard applikabbli fejn hemm riskju akbar li tinxtered l-influenza avjarja b'patoġeniċità għolja. Għaldaqstant, issa d-Deċiżjoni ta' Implimentazzjoni (UE) 2017/247 tipprevedi l-istabbiliment fil-livell tal-Unjoni ta' żoni ristretti oħra fl-Istati Membri kkonċernati, kif imsemmi fl-Artikolu 16(4) tad-Direttiva 2005/94/KE, wara tifqigħa jew tifqigħat tal-influwenza avjarja b'patoġeniċità għolja, u d-durata tal-miżuri li jridu jiġu applikati fihom. Issa d-Deċiżjoni ta' Implimentazzjoni (UE) 2017/247 tistipula wkoll ir-regoli għad-dispaċċ tat-tjur ħaj, tal-flieles ta' jum u tal-bajd għat-tifqis miż-żoni ristretti l-oħra lejn Stati Membri oħra, skont ċerti kundizzjonijiet. |

| | |
| --- | --- |
| (5) | Barra minn hekk, l-Anness tad-Deċiżjoni ta' Implimentazzjoni (UE) 2017/247 ġie emendat diversi drabi, l-aktar biex jitqiesu l-bidliet fil-konfini taż-żoni ta' protezzjoni u ta' sorveljanza stabbiliti mill-Istati Membri kkonċernati skont id-Direttiva 2005/94/KE. |

| | |
| --- | --- |
| (6) | L-Anness tad-Deċiżjoni ta' Implimentazzjoni (UE) 2017/247 ġie emendat l-aħħar bid-Deċiżjoni ta' Implimentazzjoni tal-Kummissjoni (UE) 2018/1597 [(7)](#ntr7-LI2018275MT.01000101-E0007), wara n-notifika mill-Bulgarija dwar tifqigħat oħrajn fl-azjendi tat-tjur fir-reġjuni ta' Plovdiv u Haskovo ta' dak l-Istat Membru. Il-Bulgarija nnotifikat lill-Kummissjoni wkoll li ħadet il-miżuri neċessarji meħtieġa skont id-Direttiva 2005/94/KE wara li seħħew dawk it-tifqigħat, inkluż l-istabbiliment ta' żoni ta' protezzjoni u ta' sorveljanza madwar l-azjendi tat-tjur infettati. |

| | |
| --- | --- |
| (7) | Mid-data li fiha saret l-aħħar emenda tad-Deċiżjoni ta' Implimentazzjoni (UE) 2017/247 bid-Deċiżjoni ta' Implimentazzjoni (UE) 2018/1597 'l hawn, il-Bulgarija nnotifikat lill-Kummissjoni dwar aktar tifqigħat ta' influwenza avjarja b'patoġeniċità għolja tas-sottotip H5 fl-azjendi tat-tjur li jinsabu fir-reġjuni ta' Plovdiv u Haskovo ta' dak l-Istat Membru. |

| | |
| --- | --- |
| (8) | Il-Bulgarija nnotifikat lill-Kummissjoni wkoll li ħadet il-miżuri neċessarji meħtieġa skont id-Direttiva 2005/94/KE wara li seħħew dawn it-tifqigħat ġodda, inkluż l-istabbiliment ta' żoni ta' protezzjoni u ta' sorveljanza madwar l-azjenda tat-tjur infettata f'dak l-Istat Membru. |

| | |
| --- | --- |
| (9) | Il-Kummissjoni eżaminat dawk il-miżuri f'kollaborazzjoni mal-Bulgarija, u l-Kummissjoni hija sodisfatta li l-konfini taż-żoni ta' protezzjoni u ta' sorveljanza, stabbiliti mill-awtorità kompetenti tal-Bulgarija, jinsabu 'l bogħod biżżejjed mill-azjenda tat-tjur fejn ġew ikkonfermati t-tifqigħat ġodda. |

| | |
| --- | --- |
| (10) | Biex ikun evitat kwalunkwe tfixkil bla bżonn għall-kummerċ fl-Unjoni u biex ikunu evitati l-ostakli għall-kummerċ mhux ġustifikati u imposti minn pajjiżi terzi, jeħtieġ li fil-livell tal-Unjoni, flimkien mal-Bulgarija, jiġu deskritti malajr iż-żoni ta' protezzjoni u ta' sorveljanza stabbiliti fil-Bulgarija, skont id-Direttiva 2005/94/KE, wara t-tifqigħat ġodda tal-influwenza avjarja b'patoġeniċità għolja f'dak l-Istat Membru. |

| | |
| --- | --- |
| (11) | Għalhekk jenħtieġ li d-Deċiżjoni ta' Implimentazzjoni (UE) 2017/247 tiġi aġġornata sabiex titqies is-sitwazzjoni epidemjoloġika aġġornata fil-Bulgarija, fir-rigward tal-influwenza avjarja b'patoġeniċità għolja. B'mod partikolari, jenħtieġ li fl-Anness tad-Deċiżjoni ta' Implimentazzjoni (UE) 2017/247 jiġu elenkati ż-żoni l-ġodda ta' protezzjoni u ta' sorveljanza fil-Bulgarija li ġew stabbiliti u li issa huma soġġetti għar-restrizzjonijiet skont id-Direttiva 2005/94/KE. |

| | |
| --- | --- |
| (12) | Għalhekk jenħtieġ li l-Anness tad-Deċiżjoni ta' Implimentazzjoni (UE) 2017/247 jiġi emendat bl-aġġornament tar-reġjonalizzazzjoni fil-livell tal-Unjoni sabiex jinkludi ż-żoni ta' protezzjoni u ta' sorveljanza stabbiliti fil-Bulgarija, skont id-Direttiva 2005/94/KE, wara t-tifqigħat ġodda tal-influwenza avjarja b'patoġeniċità għolja f'dak l-Istat Membru, kif ukoll id-durata tar-restrizzjonijiet applikabbli fihom. |

| | |
| --- | --- |
| (13) | Għalhekk, jenħtieġ li d-Deċiżjoni ta' Implimentazzjoni (UE) 2017/247 tiġi emendata skont dan. |

| | |
| --- | --- |
| (14) | Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf, |

ADOTTAT DIN ID-DEĊIŻJONI:

Artikolu 1

L-Anness tad-Deċiżjoni ta' Implimentazzjoni (UE) 2017/247 huwa emendat skont l-Anness ta' din id-Deċiżjoni.

Artikolu 2

Din id-Deċiżjoni hi indirizzata lill-Istati Membri.

Magħmul fi Brussell, is-6 ta' Novembru 2018.

Għall-Kummissjoni

Vytenis ANDRIUKAITIS

Membru tal-Kummissjoni

---

[(1)](#ntc1-LI2018275MT.01000101-E0001)  
[ĠU L 395, 30.12.1989, p. 13](http://publications.europa.eu/resource/oj/JOL_1989_395_R_TOC).

[(2)](#ntc2-LI2018275MT.01000101-E0002)  
[ĠU L 224, 18.8.1990, p. 29](http://publications.europa.eu/resource/oj/JOL_1990_224_R_TOC).

[(3)](#ntc3-LI2018275MT.01000101-E0003)  Id-Deċiżjoni ta' Implimentazzjoni tal-Kummissjoni (UE) 2017/247 tad-9 ta' Frar 2017 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri ([ĠU L 36, 11.2.2017, p. 62](http://publications.europa.eu/resource/oj/JOL_2017_036_R_TOC)).

[(4)](#ntc4-LI2018275MT.01000101-E0004)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE ([ĠU L 10, 14.1.2006, p. 16](http://publications.europa.eu/resource/oj/JOL_2006_010_R_TOC)).

[(5)](#ntc5-LI2018275MT.01000101-E0005)  Id-Deċiżjoni ta' Implimentazzjoni tal-Kummissjoni (UE) 2017/696 tal-11 ta' April 2017 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri ([ĠU L 101, 13.4.2017, p. 80](http://publications.europa.eu/resource/oj/JOL_2017_101_R_TOC)).

[(6)](#ntc6-LI2018275MT.01000101-E0006)  Id-Deċiżjoni ta' Implimentazzjoni tal-Kummissjoni (UE) 2017/1841 tal-10 ta' Ottubru 2017 li temenda d-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri ([ĠU L 261, 11.10.2017, p. 26](http://publications.europa.eu/resource/oj/JOL_2017_261_R_TOC)).

[(7)](#ntc7-LI2018275MT.01000101-E0007)  Id-Deċiżjoni ta' Implimentazzjoni tal-Kummissjoni (UE) 2018/1597 tat-23 ta' Ottubru 2018 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri ([ĠU L 265, 24.10.2018, p. 13](http://publications.europa.eu/resource/oj/JOL_2018_265_R_TOC)).

---

ANNESS

L-Anness tad-Deċiżjoni ta' Implimentazzjoni (UE) 2017/247 huwa emendat kif ġej:

| | | | | | | | | | | | | | | | | | | | | | | | | | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (1) | Fil-Parti A, l-entrata għall-Bulgarija hija sostitwita b'dan li ġej: “ Stat Membru: il-Bulgarija | | | | --- | --- | | Żona li tinkludi: | Data sa meta applikabbli skont l-Artikolu 29(1) tad-Direttiva 2005/94/KE | | Ir-reġjun ta' Plovdiv: | | | | Il-muniċipalità ta' Sadovo: | | | | --- | --- | | — | Ahmatovo | | | | | --- | --- | | — | Bogdanitsa | | | | | --- | --- | | — | Seltsi | | 28.11.2018 | | Il-muniċipalità ta' Rodopi: | | | | --- | --- | | — | Krumovo | | | | | --- | --- | | — | Yagodovo | | 12.11.2018 | | Ir-reġjun ta' Haskovo: | | | | Il-muniċipalità ta' Dimitrovgrad: | | | | --- | --- | | — | Varbitsa | | | | | --- | --- | | — | Bodrovo | | 28.11.2018 | | Il-muniċipalità ta' Haskovo: | | | | --- | --- | | — | Voyvodovo | | | | | --- | --- | | — | Konush | | | | | --- | --- | | — | Manastir | | 18.11.2018 | | Il-muniċipalità ta' Haskovo: | | | | --- | --- | | — | Malevo | | | | | --- | --- | | — | Garvanovo | | 21.11.2018” | |

| | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (2) | Fil-Parti B, l-entrata għall-Bulgarija hija sostitwita b'dan li ġej: “ Stat Membru: il-Bulgarija | | | | --- | --- | | Żona li tinkludi: | Data sa meta applikabbli skont l-Artikolu 31 tad-Direttiva 2005/94/KE | | Ir-reġjun ta' Plovdiv: | | | | Il-muniċipalità ta' Sadovo: | | | | --- | --- | | — | Ahmatovo | | | | | --- | --- | | — | Bogdanitsa | | | | | --- | --- | | — | Seltsi | | Minn 29.11.2018 sa 7.12.2018 | | Il-muniċipalità ta' Asenovgrad: | | | | --- | --- | | — | Boyantsi | | | | | --- | --- | | — | Izbeglii | | | | | --- | --- | | — | Konush | | | | | --- | --- | | — | Kozanovo | | | | | --- | --- | | — | Zlatograd | | 7.12.2018 | | Il-muniċipalità ta' Parvomay: | | | | --- | --- | | — | Vinitsa | | | | | --- | --- | | — | Tatarevo | | 7.12.2018 | | Il-muniċipalità ta' Sadovo: | | | | --- | --- | | — | Bolyartsi | | | | | --- | --- | | — | Cheshnegirovo | | | | | --- | --- | | — | Karadzhovo | | | | | --- | --- | | — | Kochevo | | | | | --- | --- | | — | Milevo | | | | | --- | --- | | — | Mominsko | | | | | --- | --- | | — | Popovitsa | | | | | --- | --- | | — | Sadovo | | 7.12.2018 | | Il-muniċipalità ta' Parvomay: | | | | --- | --- | | — | Byala reka | | | | | --- | --- | | — | Dobri dol | | | | | --- | --- | | — | Ezerovo | | | | | --- | --- | | — | Karadzhalovo | | | | | --- | --- | | — | Voden | | 7.12.2018 | | Il-muniċipalità ta' Rodopi: | | | | --- | --- | | — | Krumovo | | | | | --- | --- | | — | Yagodovo | | Minn 13.11.2018 sa 22.11.2018 | | Il-muniċipalità ta' Rodopi: | | | | --- | --- | | — | Brestnik | | | | | --- | --- | | — | Belashtitsa | | | | | --- | --- | | — | Markovo | | | | | --- | --- | | — | Branipole | Il-muniċipalità ta' Sadovo: | | | | --- | --- | | — | Katunitsa | Il-muniċipalità ta' Kuklen: | | | | --- | --- | | — | Kuklen | | | | | --- | --- | | — | Ruen | Il-muniċipalità ta' Asenovgrad: | | | | --- | --- | | — | Asenovgrad | Il-muniċipalità ta' Plovdiv: | | | | --- | --- | | — | Plovdiv | | 22.11.2018 | | Il-muniċipalità ta' Maritsa: | | | | --- | --- | | — | Rogosh | | | | | --- | --- | | — | Skutare | | 22.11.2018 | | Ir-reġjun ta' Haskovo: | | | | Il-muniċipalità ta' Dimitrovgrad: | | | | --- | --- | | — | Varbitsa | | | | | --- | --- | | — | Bodrovo | | Minn 29.11.2018 sa 7.12.2018 | | Il-muniċipalità ta' Dimitrovgrad: | | | | --- | --- | | — | Gorski izvor | | | | | --- | --- | | — | Svetlina | | | | | --- | --- | | — | Skobelevo | | | | | --- | --- | | — | Stalevo | | | | | --- | --- | | — | Yabalkovo | | 7.12.2018 | | Il-muniċipalità ta' Mineralni bani: | | | | --- | --- | | — | Susam | | 7.12.2018 | | Il-muniċipalità ta' Haskovo: | | | | --- | --- | | — | Konush | | | | | --- | --- | | — | Manastir | | | | | --- | --- | | — | Voyvodovo | | Minn 19.11.2018 sa 27.11.2018 | | Il-muniċipalità ta' Haskovo: | | | | --- | --- | | — | Galabets | | | | | --- | --- | | — | Kozlets | | | | | --- | --- | | — | Mandra | | | | | --- | --- | | — | Teketo | | | | | --- | --- | | — | Trakiets | | 27.11.2018 | | Il-muniċipalità ta' Haskovo: | | | | --- | --- | | — | Malevo | | | | | --- | --- | | — | Garvanovo | | Minn 22.11.2018 sa 1.12.2018 | | Il-muniċipalità ta' Haskovo: | | | | --- | --- | | — | Haskovo | | | | | --- | --- | | — | Krivo pole | | | | | --- | --- | | — | Knizhovnik | | | | | --- | --- | | — | Orlovo | | | | | --- | --- | | — | Momino | | | | | --- | --- | | — | Dolno Voyvodino | | | | | --- | --- | | — | Dinevo | | | | | --- | --- | | — | Lyubenovo | | | | | --- | --- | | — | Staykovo | | | | | --- | --- | | — | Stamboliyski | | | | | --- | --- | | — | Klokotnitsa | | | | | --- | --- | | — | Vaglarovo | | 1.12.2018 | | Il-muniċipalità ta' Stambolovo: | | | | --- | --- | | — | Zhalti Bryag | | | | | --- | --- | | — | Stambolovo | | | | | --- | --- | | — | Kralevo | | 1.12.2018 | | Il-muniċipalità ta' Dimitrovgrad: | | | | --- | --- | | — | Kasnakovo | | | | | --- | --- | | — | Dobrich | | | | | --- | --- | | — | Gorski izvor | | | | | --- | --- | | — | Svetlina | | 1.12.2018 | | Il-muniċipalità ta' Mineralni bani: | | | | --- | --- | | — | Mineralni bani | | | | | --- | --- | | — | Tatarevo | | 1.12.2018 | | Ir-reġjun ta' Stara Zagora: | | | | Il-muniċipalità ta' Chirpan: Zlatna Livada | 7.12.2018” | |

---